รัฐบาลไทย-ข่าวทำเนียบรัฐบาล-​โฆษกรัฐบาลเผย “นายกฯ” ห่วงเด็ก ๆ ช่วงปิดเทอมใหญ่ มีโอกาสบาดเจ็บจากอุบัติเหตุตกน้ำ/จมน้ำ ขอผู้ปกครองดูแลบุตรหลานใกล้ชิด เน้นการป้องกัน ฝึกว่ายน้ำให้เด็กมีพื้นฐานช่วยเหลือตัวเองได้
วันพฤหัสบดีที่ 21 เมษายน 2565
​โฆษกรัฐบาลเผย “นายกฯ” ห่วงเด็ก ๆ ช่วงปิดเทอมใหญ่ มีโอกาสบาดเจ็บจากอุบัติเหตุตกน้ํา/จมน้ํา ขอผู้ปกครองดูแลบุตรหลานใกล้ชิด เน้นการป้องกัน ฝึกว่ายน้ําให้เด็กมีพื้นฐานช่วยเหลือตัวเองได้
​โฆษกรัฐบาลเผย “นายกฯ” ห่วงเด็ก ๆ ช่วงปิดเทอมใหญ่ มีโอกาสบาดเจ็บจากอุบัติเหตุตกน้ํา/จมน้ํา ขอผู้ปกครองดูแลบุตรหลานใกล้ชิด เน้นการป้องกัน ฝึกว่ายน้ําให้เด็กมีพื้นฐานช่วยเหลือตัวเองได้ขณะเกิดเหตุ แนะสวมเสื้อชูชีพ/ห่วงยางเพื่อความปลอดภัยก่อนลงเล่นน้ํา
วันที่ 21 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบข้อมูลการเฝ้าระวังของกรมควบคุมโรค ระบบรายงานผู้บาดเจ็บหรือเสียชีวิตจากการตกน้ํา จมน้ํา ระหว่างวันที่ 1 มกราคม - 30 มีนาคม 2565 พบเหตุการณ์เด็กอายุต่ํากว่า 15 ปี จมน้ํารวมทั้งหมด 64 เหตุการณ์ เสียชีวิต 57 ราย บาดเจ็บ 13 ราย แหล่งน้ําที่เกิดเหตุการณ์มากที่สุด ได้แก่ คลอง แม่น้ํา แหล่งน้ําที่ใช้ในเกษตรกรรม ทะเล และสระว่ายน้ํา ตามลําดับ ลักษณะเหตุการณ์ที่พบบ่อยได้แก่ เด็กลงเล่นน้ําโดยไม่แจ้งผู้ปกครองหรือไม่มีผู้ปกครองดูแลใกล้ชิดตลอดเวลา อุบัติเหตุพลัดตกแหล่งน้ําที่ไม่มีขอบกั้น และเล่นน้ําในบริเวณที่มีคลื่นลมแรง ซึ่งนายกรัฐมนตรีมีความห่วงใยในชีวิตของเด็กทุกคน โดยเฉพาะเด็กที่อยู่ในพื้นที่ต่างจังหวัด เนื่องจากขณะนี้เป็นช่วงปิดเทอมใหญ่ที่เด็ก ๆ อาศัยอยู่ที่บ้านเป็นหลัก ประกอบกับสภาพอากาศร้อน เด็กอาจชวนกันไปเล่นน้ําตามแหล่งน้ําธรรมชาติ แหล่งน้ําที่ใช้ในการเกษตร หรือบ่อน้ําชุมชน จึงอาจมีความเสี่ยงเหตุการณ์เด็กได้รับบาดเจ็บจากอุบัติเหตุตกน้ําหรือจมน้ํา ในกลุ่มเด็กอายุน้อยกว่า 15 ปี มากขึ้นได้ พร้อมเตือนให้ผู้ปกครองระวังดูแลบุตรหลานอย่างใกล้ชิด
โฆษกประจําสํานักนายกรัฐมนตรี กล่าวอีกว่า นายกรัฐมนตรีไม่ต้องการเห็นภาพการเสียชีวิตจากการจมน้ําในช่วงปิดเทอมใหญ่ โดยได้ กําชับให้องค์กรปกครองส่วนท้องถิ่น เทศบาล อบต. ที่มีแหล่งน้ําธรรมชาติอยู่ในพื้นที่ของตนเอง ต้องพยายามควบคุมพื้นที่เสี่ยง รวมทั้งบุคลากรสาธารณสุขในพื้นที่ต้องร่วมกับชุมชนสํารวจแหล่งน้ําเสี่ยง จัดการแหล่งน้ําให้ปลอดภัย เช่น การสร้างรั้วกั้น ป้ายเตือน เตรียมอุปกรณ์ช่วยคนตกน้ําไว้บริเวณแหล่งน้ําเสี่ยง และให้ความรู้เรื่องแหล่งน้ําเสี่ยง การป้องกัน และการปฏิบัติตัวเมื่อพบคนตกน้ํา หรือจมน้ําให้กับประชาชน รวมถึงเน้นย้ําโรงเรียนให้ความรู้เรื่องดังกล่าวกับนักเรียนอย่างต่อเนื่องตามบริบทพื้นที่ ให้ทุกพื้นที่ทั่วประเทศร่วมมือกันลดปัญหาเด็กจมน้ําเสียชีวิตในช่วงปิดเทอมให้เป็นศูนย์ ลดความสูญเสียให้ได้ เพราะเด็ก ๆ คือบุตรหลานของเราทุกคน
“นายกรัฐมนตรีห่วงใยในช่วงฤดูร้อนนี้ที่เด็กกับน้ํามักเป็นของคู่กัน พร้อมย้ําว่าการป้องกันเหตุการณ์เด็กจมน้ําต้องอาศัยความร่วมมือจากทุกภาคส่วน ผู้ปกครองควรดูแลความปลอดภัยเด็กอย่างใกล้ชิด ช่วยกันตรวจตรา คอยให้คําชี้แนะ เตือนบุตรหลานของตัวเองอยู่เสมอ เน้นย้ําไม่ให้เด็กไปเล่นน้ําตามลําพัง ไม่ไปตรงบริเวณห้ามเล่นน้ํา เช่น แหล่งน้ําลึก มีคลื่นลมแรง เป็นต้น รวมทั้งขอให้ผู้ปกครองเห็นความสําคัญในเรื่องการว่ายน้ํา ให้เด็กมีพื้นฐานการเอาตัวรอดขณะตกน้ํา หากผู้ปกครองสามารถที่จะให้บุตรหลานฝึกว่ายน้ํา ร่วมกับการขอความช่วยเหลือ สวมอุปกรณ์ป้องกันก่อนลงเล่นน้ํา เช่น เสื้อชูชีพหรือห่วงยาง ก็จะเป็นตัวช่วยอย่างดีหากเกิดเหตุการณ์จมน้ําขึ้น สิ่งสําคัญที่สุดคือต้องเน้นเรื่องการป้องกัน ให้ความรู้เด็ก ให้ช่วยเหลือตัวเองได้ขณะเกิดเหตุ” นายธนกรกล่าว